CELEX: 32020R2102
Language: da
Date: 2020-12-15 00:00:00
Title: Kommissionens gennemførelsesforordning (EU) 2020/2102 af 15. december 2020 om godkendelse af kontrol af overensstemmelse med handelsnormerne for frugt og grøntsager, som Det Forenede Kongerige foretager, og om ændring af gennemførelsesforordning (EU) nr. 543/2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager

16.12.2020   
               
               
                  DA
               
               
                  Den Europæiske Unions Tidende
               
               
                  L 425/84
               
            
         KOMMISSIONENS GENNEMFØRELSESFORORDNING (EU) 2020/2102
         af 15. december 2020
         om godkendelse af kontrol af overensstemmelse med handelsnormerne for frugt og grøntsager, som Det Forenede Kongerige foretager, og om ændring af gennemførelsesforordning (EU) nr. 543/2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 91, litra f), og
         ud fra følgende betragtninger:
         
                     (1)
                  
                  
                     I henhold til artikel 15, stk. 1, i gennemførelsesforordning (EU) nr. 543/2011 (2) kan Kommissionen efter anmodning fra et tredjeland godkende kontrol af overensstemmelse med handelsnormer, som foretages af det pågældende tredjeland forud for import til Unionen.
                  
               
                     (2)
                  
                  
                     Efter Det Forenede Kongeriges udtræden af Unionen den 1. februar 2020 og i betragtning af udløbet af den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«), den 31. december 2020 har Det Forenede Kongerige sendt Kommissionen en anmodning om godkendelse af kontrol af overensstemmelse med særlige handelsnormer, som Det Forenede Kongerige foretager forud for import til Unionen. Det Forenede Kongerige har navnlig forpligtet sig til efter overgangsperiodens udløb at overholde de krav, der er fastsat for afsætning af frugt og grøntsager, og har oplyst om den officielle myndighed og kontrolorganerne, jf. artikel 15, stk. 2, andet afsnit, i gennemførelsesforordning (EU) nr. 543/2011.
                  
               
                     (3)
                  
                  
                     Kommissionen mener, at den kan give en sådan godkendelse, fordi den relevante lovgivning i Det Forenede Kongerige, der finder anvendelse fra den 1. januar 2021 for så vidt angår frugt og grøntsager, vil opretholde handelsnormer, der svarer til dem, der gælder i Unionen.
                  
               
                     (4)
                  
                  
                     Den kontrol af overensstemmelsen med handelsnormerne for frugt og grøntsager, som Det Forenede Kongerige foretager, bør derfor godkendes. I overensstemmelse med artikel 15, stk. 2, andet afsnit, i gennemførelsesforordning (EU) nr. 543/2011 bør det i denne forordning fastsættes, hvem der er den officielle myndighed i det tredjeland, på hvis ansvar kontrollen foretages, og præciseres, hvilke kontrolorganer der står for den egentlige kontrol. Som følge af godkendelsen bør Det Forenede Kongerige opføres i bilag IV til gennemførelsesforordning (EU) nr. 543/2011, uden at dette berører anvendelsen af EU-retten på og i Det Forenede Kongerige for så vidt angår Nordirland i overensstemmelse med artikel 5, stk. 4, i protokollen om Irland/Nordirland til udtrædelsesaftalen sammenholdt med bilag 2 til nævnte protokol.
                  
               
                     (5)
                  
                  
                     Da gennemførelsesforordning (EU) nr. 543/2011 finder anvendelse på og i Det Forenede Kongerige for så vidt angår Nordirland, skal kontrol af overensstemmelse med handelsnormer, som Det Forenede Kongerige foretager, forstås som omhandlende Storbritannien alene.
                  
               
                     (6)
                  
                  
                     Gennemførelsesforordning (EU) nr. 543/2011 bør derfor ændres.
                  
               
                     (7)
                  
                  
                     Af hensyn til retssikkerheden og for at sikre en gnidningsløs overgang af handelsstrømmene i de berørte sektorer bør denne forordning på grund af sagens hastende karakter træde i kraft dagen efter offentliggørelsen i Den Europæiske Unions Tidende og anvendes fra den 1. januar 2021.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Godkendelse af overensstemmelseskontrol
            Den kontrol af overensstemmelsen med handelsnormerne for frugt og grøntsager, som Det Forenede Kongerige foretager forud for import til Unionen, godkendes.
         
         
            Artikel 2
            Officiel myndighed og kontrolorganer
            
               1.   Den officielle myndighed i Det Forenede Kongerige, jf. artikel 15, stk. 2, andet afsnit, i gennemførelsesforordning (EU) nr. 543/2011, på hvis ansvar den i denne forordnings artikel 1 omhandlede kontrol foretages, er ministeren for miljø, fødevarer og landdistrikter (Secretary of State for the Department for Environment, Food & Rural Affairs).
            
            
               2.   De kontrolorganer i Det Forenede Kongerige, der står for den egentlige kontrol, jf. artikel 15, stk. 2, andet afsnit, i nævnte forordning, er for så vidt angår England og Wales tilsynsmyndigheden for afsætning af gartneriprodukter Horticulture Marketing Inspectorate (HMI) og for så vidt angår Skotland den skotske regerings enhed for gartneri og afsætning Horticulture and Marketing Unit (HMU).
            
         
         
            Artikel 3
            Ændring af gennemførelsesforordning (EU) nr. 543/2011
            Bilag IV til gennemførelsesforordning (EU) nr. 543/2011 erstattes af teksten i bilaget til nærværende forordning.
         
         
            Artikel 4
            Ikrafttræden og anvendelse
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (EUT L 157 af 15.6.2011, s. 1).
      
      
         
            BILAG
            
               
                  
                     »BILAG IV
                     Tredjelande, hvis overensstemmelseskontrol er godkendt i henhold til artikel 15, og de pågældende produkter
                     
                                 Land
                              
                              
                                 Produkter
                              
                           
                                 Schweiz
                              
                              
                                 Friske frugter og grøntsager
                              
                           
                                 Marokko
                              
                              
                                 Friske frugter og grøntsager
                              
                           
                                 Sydafrika
                              
                              
                                 Friske frugter og grøntsager
                              
                           
                                 Israel  (1)
                                 
                              
                              
                                 Friske frugter og grøntsager
                              
                           
                                 Indien
                              
                              
                                 Friske frugter og grøntsager
                              
                           
                                 New Zealand
                              
                              
                                 Æbler, pærer og kiwier
                              
                           
                                 Senegal
                              
                              
                                 Friske frugter og grøntsager
                              
                           
                                 Kenya
                              
                              
                                 Friske frugter og grøntsager
                              
                           
                                 Tyrkiet
                              
                              
                                 Friske frugter og grøntsager
                              
                           
                                 Det Forenede Kongerige  (2)
                                 
                              
                              
                                 Friske frugter og grøntsager
                              
                           
               «
            
               (1)  Kommissionen godkender i henhold til artikel 15 frugt og grøntsager med oprindelse i Staten Israel bortset fra territorierne under israelsk administration siden juni 1967, nærmere betegnet Golanhøjderne, Gazastriben, Østjerusalem og resten af Vestbredden.
            
               (2)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger til Det Forenede Kongerige i dette bilag ikke Nordirland.